lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv nl en lv nl en lv nl en lv nl en eo nl ja eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Zemgalē nedēļas nogalē nozog sešus velosipēdus; Valsts policija aicina rūpēties par sava velosipēda drošību – ZZ.lv
Vārda dienas svin: Monika, Zilgma, Zilga
andra.ozola@zz.lv - 22.08.2022 - 13:08
Vasarā policisti teju katru dienu saņem iesniegumus par velosipēdu zādzībām, taču aizvadītās nedēļas nogalē velozagļi Zemgalē bija īpaši rosīgi – tika nozagti seši velosipēdi, no kuriem divus izdevās atrast. Likumsargi atkārtoti atgādina drošības pasākumus, lai izvairītos no pārdzīvojumiem un finansiāliem zaudējumiem, informē Valsts policijas Zemgales reģiona pārvaldes vecākā speciāliste Dace Kalniņa.
Naktī uz piektdienu Jelgavā no daudzdzīvokļu mājas kāpņu telpas septītā stāva tika nozagts nepieslēgts melns velosipēds „Aist Quest”. Arī nepatīkamu pārsteigumu piektdien piedzīvoja kāds 14 gadīgs pusaudzis Tukumā, kur no daudzdzīvokļu mājas kāpņu telpas, kuras ieejas durvis ir ar koda atslēgu, tika nozagts melns „Haro BMX” velosipēds.
Savukārt naktī no sestdienas uz svētdienu Aizkrauklē kādai sievietei tika nozagts balts velosipēds „German” 400 eiro vērtībā. Un vēl viena velosipēda zādzība tika reģistrēta Jelgavā svētdien, 21. augustā.
Jāpiebilst, ka divus pazudušos velosipēdus izdevās veiksmīgi atrast tajā pašā dienā, kad tie tika nozagti. Piektdien tika atrasts nozagts velosipēds Tukumā un svētdien Jelgavas novada Zaļenieku pagastā, taču Valsts policija uzsver, ka gadījumi, kad nozagtos braucamrīkus izdodas atgūt, nedrīkstētu kalpot par iemeslu pārdrošībai.
Saturs turpināsies pēc reklāmas.
Velosipēdi visbiežāk tiek zagti no iekštelpām – kāpņu telpām, garāžām, šķūņiem un balkoniem, kur tie bieži vien nav pieslēgti vai ir pieslēgti, izmantojot nekvalitatīvus drošības saslēgus. Šādos gadījumos zaglim pietiek ar dažām sekundēm, lai pārkniebtu drošības trosi un dotos prom ar iekāroto mantu, turklāt nemaz neradot apkārtējiem ne mazākās aizdomas par noziedzīgu nodarījumu, tāpēc Valsts policija aicina neatstāt nesaslēgtus velosipēdus pie tirdzniecības objektiem, izglītības iestādēm, kāpņu telpās (arī tad, ja daudzdzīvokļu namos ir durvju kods), uz balkoniem, neaizslēgtās vai ar nedrošu slēdzeni aizslēgtās garāžās, šķūnīšos, pagrabos vai citās telpās.
Tāpat likumsargi atkārtoti uzsver, ka ir būtiski parūpēties par kvalitatīva velosipēda saslēga iegādāšanos. Par visdrošāko tiek uzskatīts U-veida saslēdzējs, kas jāpieslēdz pēc iespējas zemāk pie rāmja un ar atslēgas caurumu uz zemi, lai zaglis to nemēģinātu atmūķēt.
Novietojot velosipēdu, vienmēr vajadzētu rūpīgi pārliecināties, ka velosipēda pieslēgšana izvēlētajā vietā ir droša, piemēram, velo novietni nav iespējams salauzt, deformēt vai pārvietot un ir iespējams pieslēgt gan riteni, gan rāmi.
Saturs turpināsies pēc reklāmas.
Valsts policija mudina divriteņu īpašniekus tos nofotografēt, pierakstīt braucamrīku datus un rāmja numurus un tos reģistrēt CSDD velosipēdu reģistrā, tādējādi nepieciešamības gadījumā būs vieglāk velosipēdus raksturot, meklēt un atrast.
Lai atvieglotu pazuduša divriteņa meklēšanu, iesakām to padarīt unikālu, proti, izmantot dažādus krāsainus elementus un atpazīšanas zīmes. Vienlaikus jāparūpējas arī par to, lai nepievilinātu zagļus – ir jāizņem savas personīgās mantas no velogroziņiem vai velosomām un jānoņem visi velosipēda aksesuāri, kas tiek uzskatīti par vērtīgiem.
Atcerieties, ka divriteņa nozagšanas gadījumā, nekavējoties par notikušo ir jāinformē policija, iesniedzot nozagtā velosipēda attēlu!
Foto: AAS “Balta” publicitātes
Asā hronika Policijas ziņas
Katrs otrais ugunsgrēkos bojāgājušais ir seniors
Ugunsdzēsēji novērš vēja postījumus
Viltus mīlnieka krimināllietu par sieviešu apkrāpšanu turpinās iztiesāt novembrī
Otrdien Jelgavā aizturēts dzērājšoferis un vairāki ātruma pārkāpēji
Jelgavā uzņēmumu pieķer kabeļu dedzināšanā
Trīs vīrieši sešās dienās nozog navigācijas ierīces 195 185,32 eiro vērtībā; kriminālprocess nodots kriminālvajāšanai
Lai komentētu, jums jāpiesakās sistēmā.
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.